**§ 1 Navn og hjemsted**

Stk. 1. Foreningens navn er Birkerøddernes Løbeklub.

Stk. 2. Foreningens hjemsted er Rudersdal kommune.

**§ 2 Formål**

Stk. 1. Foreningens formål er at være samlingspunkt for fælles træning. Herudover er der mulighed for deltagelse i motions- og konkurrenceløb.

**§ 3 Medlemskreds**

Stk. 1. Som medlemmer optages enhver, som har lyst og vilje til at arbejde for foreningens formål.

Stk. 2. Indmeldelse sker ved henvendelse til foreningens kasserer. Medlemskabet er først gyldigt, når medlemmet har betalt kontingent.

Stk. 3. Udmeldelse kan ske ved henvendelse til foreningens kasserer.

Stk. 4. Medlemmerne betaler et af generalforsamlingen fastsat kontingent. Kontingentet opkræves straks efter generalforsamlingen og skal betales senest 1. marts. Restance udover 1. april betragtes som udmeldelse.

**§ 4 Generalforsamlingen**

Stk. l. Generalforsamlingen er foreningens højeste myndighed.

Stk. 2. Ordinær generalforsamling afholdes én gang årligt inden udgangen af januar måned og indkaldes med mindst tre ugers varsel via information på klubbens hjemmeside.

Stk. 3. Møde- og stemmeberettigede på generalforsamlingen er alle medlemmer, der senest ugedagen forinden har betalt forfaldent kontingent. Der kan ikke stemmes ved fuldmagt.

Stk. 4. Dagsordenen for den ordinære generalforsamling skal mindst indeholde følgende punkter:

1. Valg af dirigent
2. Formandens beretning
3. Regnskabsaflæggelse
4. Behandling af indkomne forslag
5. Fastsættelse af kontingent
6. Godkendelse af budget
7. Valg af formand
8. Valg af bestyrelsesmedlemmer, så bestyrelsen består af 4-6 medlemmer
9. Valg af 2 suppleanter til bestyrelsen
10. Valg af 1 revisorer
11. Eventuelt

Stk. 5. Forslag, der ønskes behandlet på generalforsamlingen, skal være bestyrelsen i hænde senest 8 dage for generalforsamlingen. Forslag om vedtægtsændringer, der ønskes behandlet, skal være bestyrelsen i hænde senest tre måneder forud for udgangen af den måned, hvor den ordinære generalforsamling skal afholdes.

Stk. 6. Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning. Ved personvalg, hvor der er foreslået flere end det antal, der skal vælges, foretages altid skriftlig afstemning. Ved sådanne personvalg anvendes reglen om simpelt flertal.

**§ 5 Ekstraordinær generalforsamling**

Stk. 1. Ekstraordinær generalforsamling kan afholdes, når bestyrelsen finder det nødvendigt, og skal afholdes, når mindst 1/3 af medlemmerne fremsætter skriftligt begrundet anmodning om det over for formanden. I sådanne tilfælde skal generalforsamlingen afholdes senest fire uger efter, at anmodningen er kommet til formandens kendskab.

Stk. 2. Indkaldelsesfristen for en ekstraordinær generalforsamling er 2 uger. Indkaldelse til ekstraordinær generalforsamling sker via klubbens hjemmeside.

**§ 6 Foreningens daglige ledelse**

Stk. 1. Foreningens daglige ledelse udgøres af bestyrelsen. Bestyrelsen vælges af generalforsamlingen for en toårig periode. Bestyrelsens medlemmer er skiftevis på valg hvert 2. år.

Stk. 2. Bestyrelsen leder foreningen i overensstemmelse med nærværende vedtægter og generalforsamlingens beslutninger.

Stk. 3. Bestyrelsen fastsætter i øvrigt selv sin forretningsorden. Den kan nedsætte underudvalg og arbejdsgrupper til varetagelse af afgrænsede opgaver.

Stk. 4. Formanden indkalder og leder bestyrelsens møder.

Stk. 5. Bestyrelsen er beslutningsdygtig, når mindst 3 bestyrelsesmedlemmer er til stede.

Stk. 6. Bestyrelsen vælger selv kasserer og sekretær.

**§ 7 Økonomi, regnskab og revision**

Stk. 1. Foreningens regnskabs år følger kalenderåret.

Stk. 2. Bestyrelsen er ansvarlig over for generalforsamlingen for budget samt regnskab.

Stk. 3. Foreningens regnskab føres af kassereren, der tillige fører foreningens medlemsregister.

Stk. 4. Regnskabet revideres af den på generalforsamlingen valgte revisor.

**§ 8 Tegningsregler og hæftelse**

Stk. 1. Foreningen tegnes udadtil ved underskrift af formanden og kassereren i forening.

Stk. 2. Foreningen hæfter ikke for mere end foreningens formue.

**§ 9 Vedtægtsændringer**

Stk. 1. Disse vedtægter kan kun ændres med2/3 flertal af de fremmødte på en generalforsamling, hvor ændringsforslaget fremgår af dagsordenen.

Stk. 2. Vedtægtsændringer træder i kraft med virkning fra den generalforsamling, de vedtages på.

**§ 10 Eksklusion af medlemmer**

Bestyrelsen kan ekskludere et medlem, hvis vedkommende modarbejder klubbens formål, eller når særlige forhold giver anledning dertil. Bestyrelsens beslutning herom kræver dog, at mindst 2/3 af bestyrelsens medlemmer har stemt for eksklusionen.

Vedkommende skal, inden bestyrelsen træffer sin afgørelse, have haft lejlighed til at fremføre sit forsvar og kan kræve at spørgsmålet om eksklusion afgøres på den førstkommende ordinære generalforsamling. I alle tilfælde, hvor en eksklusion skal behandles på en generalforsamling, har vedkommende medlem krav på at få meddelelse herom senest 3 døgn, før generalforsamlingen afholdes, ligesom den pågældende har adgang til denne med ret til at forsvare sig. Spørgsmålet om eksklusion skal optages som et særligt punkt på dagsordenen. Generalforsamlingens beslutning om eksklusion kræver samme majoritet, som ved ændring af klubbens vedtægter, jfr. § 9.

Et medlem, der er ekskluderet i henhold til en generalforsamlingsbeslutning, kan kun optages som medlem ved en ny generalforsamlingsbeslutning. Her kræves samme majoritet som ved beslutningen om eksklusion.

**§ 11 Opløsning**

Stk. 1. Opløsning af foreningen kan kun finde sted med 213 flertal på to hinanden følgende generalforsamlinger, hvoraf den ene skal være ordinær.

Stk. 2. Ved opløsning fordeles foreningens aktiver efter den opløsende generalforsamlings nærmere bestemmelser.

**§ 12 Datering**

Stk. 1. Således vedtaget på foreningens stiftende generalforsamling onsdag den 2. oktober 1996, og ændret på generalforsamlingerne den 23. januar 2008 og 22. januar 2013.